**ТЕХНИЧЕСКО ПРЕДЛОЖЕНИЕ**

**За участие в публично състезание за възлагане на обществена поръчка по обособена позиция № 2 с предмет: „Застраховане на служебните автомобили на БНБ със застраховки „Гражданска отговорност”, „Автокаско” и „Злополука на местата в МПС”**

От: …………………………………………………………………………………..

(наименование на участника)

**УВАЖАЕМИ ГОСПОЖИ И ГОСПОДА,**

1. С настоящото Ви представяме нашето Техническо предложение за изпълнение на обявената от Вас обществена поръчка по обособена позиция № 2 с предмет: **„Застраховане на служебните автомобили на БНБ със застраховки „Гражданска отговорност”, „Автокаско” и „Злополука на местата в МПС“**.

2. При нашето участие в публичното състезание за възлагане на обществена поръчка с гореописания предмет,направените от нас с офертата предложения и поети задължения са валидни за срок от **3 (три) месеца**, считано от датата, посочена в обявлението, като краен срок за получаване на оферти.

3. Съгласни сме с предложения от Вас срок и начин на плащане на застрахователните премии.

4. В случай че бъдем определени за изпълнител на поръчката ще застраховаме МПС на възложителя, посочени в Техническата спецификация със следните застраховки: „Гражданска отговорност”, „Автокаско” и „Злополука на местата в МПС”.

5. В случай на намаляване на броя на МПС, собственост на възложителя до датата на сключване на договора, се задължаваме в срок до 3 (три) работни дни от получаване на актуална Техническа спецификация да предоставим променени Приложения А, Б и В за отделните три вида застраховки, в които общата стойност на всички плащания за съответните застраховки и общата стойност на застрахователната премия за застраховките „Автокаско“ и „Злополука на местата в МПС“ са намалени с индивидуалните такива на автомобилите, които вече не са собственост на застрахования.

6. В случай на промяна в броя на автомобилите след датата на сключване на договора, вследствие на придобиване на нови автомобили и/или отчуждаване на автомобили, описани в настоящата Техническа спецификация, се задължаваме в 7 (седем) дневен срок от уведомяването за това да преизчислим, пропорционално стойността на застрахователната премия с оглед стойността на придобитите/отчуждените МПС и оставащия срок на съответните застрахователни полици, съгласно проекта на договор, приложен към документацията на настоящата обществена поръчка.

6.1. В случаите на придобиване на нови МПС се задължаваме писмено да уведомим възложителя да извърши допълнително плащане на застрахователна премия за издаване на застрахователни полици на новопридобитите МПС за срок, както следва: по застраховка „Автокаско“ и застраховка “Злополука на местата в МПС“ – за срок, съвпадащ със срока на валидност на застрахователните полици за останалите МПС за този вид застраховка, а за застраховка „Гражданска отговорност“ – за срок от 1 (една) година, считано от датата на сключване на съответната застрахователна полица.

6.2. В случаите на отчуждаване на МПС се задължаваме да намалим пропорционално за оставащия срок на съответната/съответните застрахователни полици общата стойност на застрахователната премия за застраховка „Автокаско“ и застраховка „Злополука на местата в МПС“ с индивидуалните такива на автомобилите, които вече не са собственост на възложителя, като преведем по посочената от застрахования банкова сметка разликата между платената и намалена застрахователна премия за отчужденото/отчуждените МПС.

7. Задължаваме да застраховаме със застраховки „Гражданска отговорност“, „Автокаско” и „Злополука на местата в МПС” при същите тарифи и условия, посочени в офертата ни, и МПС на възложителя, придобити през съответните срокове на действие на застраховките, посочени в т. 8.

7.1. Застрахователните премии за застраховките „Автокаско” и „Злополука на местата в МПС” за новопридобитите МПС ще се определят съгласно тарифите, предложени в офертата ни, пропорционално на оставащия срок, за съответния вид застраховка.

7.2. Застрахователната премия за застраховка „Гражданска отговорност“ се определя съгласно тарифите предложени в Приложение „А“.

8. Срокът на действие на застраховките е както следва:

8.1. за застраховка „Гражданска отговорност” – 1 (една) година, считано от 00.00 часа на 01.01.2019 г. до 24.00 часа на 31.12.2019 г.; за новопридобити автомобили, обект на тази застраховка, срокът е 1 (една) година, считано от датата на сключването им до 24.00 часа на 31.12.2019 г;

8.2. за застраховките „Автокаско” и „Злополука на местата в МПС” – 1 (една) година, считано от 00.00 часа на 07.01.2019 г. до 24.00 часа на 06.01.2020 г.; за новопридобити автомобили, обект на тези застраховки, срокът е 1 (една) година, считано от датата на сключването им до 24.00 часа на 06.01.2020 г.

В случай, че договорът се сключи на по-късна дата от посочените начални дати на посочените застраховки, съответната/съответните застраховка/и влиза/т в сила, считано от 00.00 часа на датата, посочена в регистрационния номер от деловодната система на възложтиеля, поставен на страница 1 от договора и е до 24.00 на съответната дата, на която изтича едногодишният срок.

9. Предлаганите от нас покрити рискове за застраховка „Автокаско” са съгласно т. 4 „Минимални изисквания за покрити рискове за застраховка „Автокаско” от Техническата спецификация, като предлагаме и следните допълнителни рискове: …………………………………………………………………………………………………...

*(Участникът посочва предлаганите от него покрити рискове извън посочените в т. 4 от Техническата спецификация на възложителя. Попълването на полето не е задължително. Попълва се само в случай че участникът предлага допълнителни рискове)*.

10. Териториалното покритие на застраховките „Гражданска отговорност”, „Автокаско“ и „Злополука на лицата в МПС“ обхваща територията на Република България и всички страни, подписали споразумението „Зелена карта”, в т.ч. държави-членки на ЕС.

11. В случай че бъдем определени за изпълнител на поръчката ще издадем и предадем на възложителя:

11.1. Отделни застрахователни полици за застраховка „Гражданска отговорност”, знак за удостоверяване наличието на застрахователен договор за всяко МПС, както и сертификати „Зелена карта“ за всички МПС на възложителя до 31.12.2019 г., в които ще се включват всички направени от нас предложения, при спазване на условията на Кодекса за застраховането и Наредба № 49 от 16.10.2014 г.;

11.2. Отделни застрахователни полици или друг документ за покритите рискове за застраховките „Автокаско” и „Злополука на местата в МПС” за всички МПС на възложителя до 06.01.2020 г., в които ще се включват всички направени от нас предложения, за тези видове застраховки.

11.3. Отделни застрахователни полици за застраховка „Гражданска отговорност”, знак за удостоверяване наличието на застрахователен договор за всяко МПС и сертификати „Зелена карта“, както и отделни застрахователни полици или друг документ за покритите рискове за застраховките „Автокаско” и „Злополука на местата в МПС”, за новопридобитите МПС на възложителя, най-късно в деня на влизане в сила на съответните застраховки.

12. При определяне на обезщетенията за застраховката „Автокаско” няма да се прилага самоучастие и дозастраховане, като ще се запазва застрахователната сума за всяко МПС независимо от броя на настъпилите застрахователни събития по време на действие на застрахователната полица. При посочените условия, размерът на обезщетението не може да надвишава застрахователната сума за всяко МПС, посочена в Приложение „Б“ от офертата ни.

13. Предлагаме при застраховане на личните автомобили на служителите на възложителя със застраховка „Автокаско” следното тарифно число (процент от стойността на автомобила) .....%

*(Посочва се едно тарифно число, независимо от годината на производство и задължение за сключване на друг вид застраховка, и без посочване на минимален размер. Участник, който не е посочил тарифно число или е посочил различни тарифни числа, не получава точки по този показател).*

14. Без условия за продължаване на договора, в срок до 15 (петнадесет) календарни дни след изтичане на срока на договора, ще направим разчет на квотата на щетата, представляваща съотношението в процент между изплатените и висящи (заявени, но още неизплатени) щети към постъпилите застрахователни премии. На база изчислената квота на щета, ще платим на възложителя бонус, изразен в процент от платената от възложителя застрахователна премия (без включен данък върху застрахователната премия) по чл. 7, ал. 3, т. 1 от проекта на договор, в размер на:

**Квота на щетата**: **Бонус в %**

Под 10% - .................... от платената от възложителя премия, без включен данък върху застрахователната премия.

Под 20% - .................... от платената от възложителя премия, без включен данък върху застрахователната премия.

Под 30% - .................... от платената от възложителя премия, без включен данък върху застрахователната премия.

Под 40% - ....................от платената от възложителя премия, без включен данък върху застрахователната премия.

Под 50% - .................... от платената от възложителя премия, без включен данък върху застрахователната премия.

*Забележка: Отнася се за застраховката „Автокаско”. Участникът посочва реален % от премията (без включен данък върху застрахователната премия), платена от възложителя по чл. 7, ал. 3, т.1 от проекта на договор, без оглед на това какви разходи (присъщи и неприсъщи) е направил или ще направи преди, или след неговото формиране.*

15.Дължимите застрахователни обезщетения по застраховките, предмет на настоящия договор, се изплащат както следва:

15.1. **По застраховка „Гражданска отговорност”** в срок до ……….. (………..) календарни дни от представянето на всички изискуеми документи съгласно Кодекса за застраховането, Наредба № 49 от 16.10.2014 г. за задължителното застраховане по застраховки "Гражданска отговорност" на автомобилистите и "Злополука" на пътниците в средствата за обществен превоз и Наредба за изменение и допълнение на Наредба № 49 от 16.10.2014 г. за задължителното застраховане по чл. 249, т. 1 и 2 от Кодекса за застраховането и за методиката за уреждане на претенции за обезщетение на вреди, причинени на моторни превозни средства;

15.2. **По застраховка „Автокаско” на МПС** в срок до ………….. (…………) календарни дни при частични и тотални щети; ………… (……………) календарни дни при кражба (грабеж) или пожар на цяло МПС, от представянето на всички изискуеми документи, съгласно Общите ни условия за този вид застраховка;

15.3. **По застраховка „Злополука на местата в МПС”** в срок до ……….. (………………) календарни дни от представянето на всички изискуеми документи съгласно Общите ни условия за този вид застраховка.

16. Определяме следните представители, които да проследяват и приемат изпълнението на задълженията им по настоящия договор, да осъществяват контрол по цялостното изпълнение на договора и да подписват предвидените в договора документи (уведомления, протоколи и др.), както следва: …………………………………………………………………………………………………..

17. За целите на договора, уведомяването, отправено до нас, ще се извършва писмено по факс: ... ; електронна поща (e –mail): … ; или с препоръчано писмо или куриер на адрес: ... или на тел…………

18. Неразделна част от нашето Техническо предложение са и приложените Общи условия по застраховка ,,Автокаско” и ,,Злополука на местата в МПС”, както следва: ………………………………………………………………………………………………….

*(Участникът посочва точното наименование на приложимите Общи условия за съответните видове застраховки)*

19. Запознати сме с условията и приемаме клаузите в проекта на договора, приложен към документацията на обществената поръчка.

19.1. Задължаваме се да осигурим на възложителя избор от оторизирани сервизи, с които има сключени договори за обслужване на автомобилите, посочени в Техническа спецификация, които са произведени преди 2006 г., както следва:

………………………………………….......................................................................................

19.2. За застрахованите автомобили, произведени през 2006 г. или след 2006 г., се задължаваме да осигурим на възложителя избор между сервизи на официалните вносители на съответните автомобили и оторизираните сервизи по т. 19.1, както следва:.…………………………………………………………………………………………

Възложителят има право на избор между сервизите, посочени в т. 19.1 и т. 19.2.

*(За всички марки автомобили, посочени в Техническата спецификация на автомобилите, произведени през 2006 г. и след 2006 г. участниците следва да посочат поне един официален сервиз).*

**дата: .... .... 2018 г. ПОДПИС и ПЕЧАТ: ...................................**

**...................................................................**

**(име и фамилия)**

**....................................................................**

**(длъжност на представляващия участника)**